Title: Mig og Torsten - og andre små ulykker
Description: Det ydre Nørrebro var et farligt sted at vokse op i 1960'erne. Fædre drak ugelønnen op, børn gik for lud og koldt vand, og lærerne delte rask væk lussinger ud. Men børnene kendte ikke bedre, og for dem var Valkyriegade, Brynhildegade og Haraldsgade fyldt med venner, fjender og eventyr. Mød John og Torsten og hør deres mange historier.
Subjects: Danmark, København, Nørrebro, 1960-1969, Drenge, Børn, Humor, Barndomserindringer, Erindringer